Kampung Selang kaya produk alam semula jadi
KUCHING: Terletak berhampiran dengan Kampung Telaga Air, tidak ramai masyarakat mengetahui mengenai rahsia dan kelebihan dimiliki Kampung Selang. Dengan berlatar belakangkan permandangan indah Gunung Serapi, kampung tersebut sebenarnya mempunyai kekayaan produk alam semula jadi. Menurut Menteri Muda Utiliti (Bekalan Air) Datuk Dr Abdul Rahman Junaidi, kelebihan tersebut mampu membantu penduduk tempatan menjana ekonomi. “Kalau boleh penduduk setempat meneroka potensi yang boleh diusahakan menerusi kekayaan produk alam semula jadi. “Kita boleh menjana pendapatan menerusi kelebihan yang terdapat di sekitar kampung,” katanya. Beliau berkata demikian selepas menunaikan Solat Jumaat di Masjid Darul Hasanah Kampung Selang Ulu, semalam. Dr. Abdul Rahman yang juga Menteri Muda di Jabatan Ketua Menteri (Hal Ehwal Islam dan DBKU) menjelaskan, bukan itu sahaja, penduduk yang kebanyakannya boleh menjalankan perniagaan menerusi hasil laut dan pertanian. “Kebanyakan penduduk kampung ini mengusahakan bidang pertanian dan menangkap hasil laut sebagai punca pendapatan. “Mungkin hasil pertanian dan laut boleh dipasarkan secara meluas ke pasaran luar” ujarnya. Malah menurutnya, kampung tersebut juga berpotensi untuk dijadikan sebagai lokasi untuk sukan lasak seperti triathlon melibatkan acara berbasikal, berlari dan berkayak. “Saya berpendapatan kemudahan untuk sukan lasak boleh dibangunkan di kampung ini untuk meningkatkan kehadiran pelawat,” jelasnya. Oleh Alexandra Lorna 
See author's posts
